Europamesterskapet i fotball for menn ("UEFA European Football Championship") arrangeres hvert fjerde år av UEFA. Turneringen ble opprettet på slutten av 1950-tallet under navnet «den Europeiske nasjonscupen» etter initiativ av Henri Delaunay, og har blitt et av Europas største og mest populære idrettsarrangementer. Det første EM-sluttspillet ble arrangert i Frankrike i juli 1960.